**TÖÖTAJATE PRIVAATSUSTEAVE**

**1. Sissejuhatus**

1.1. Alates 25.05.2018. a. jõustub Euroopa parlamendi ja nõukogu määrus nr 2016/679 Isikuandmete Kaitse Üldmäärus (edaspidi Üldmäärus), millisest tuleneb mh ka tööandjatele kohustus informeerida oma töötajaid nende isikuandmete töötlemisest.

1.2. Käesolev dokument sisaldab töötajatega seotud isikuandmeid, nende kirjeldust, kasutamise otstarvet ning tingumusi, samuti Töötaja õiguse nendega seoses. Üdisemates küsimustes nagu tähtajad, turvalisustase jne lähtutakse dokumendist „Privaatsusteave“, mis käsitleb kõigi andmesubjektide isikuandmete töötlemisega seonduvat infot.

**2. Lepingust tulenev vajadus isikuandmete töötlemiseks**

2.1. Meie ettevõtte lepingulised kohustused töötajate ees sisaldavad peamiselt neid, millised tõusetuvad peamiselt töölepingute pinnalt.

2.1.1. Töölepinguliste kohustuste täitmise vajadusest tingituna töötleb meie ettevõte üldjuhul oma töötajate järgmisi töölepingus olevaid andmeid nagu: ees- ja perenimi, isikukood, palga suurus, konto number, elukoht, ametikoht, telefon, isiklik e-postiaadress jms, milliste olemasolu on töölepingust nähtav.

2.1.2. Töölepinguliste kohustuste täitmise vajadusest tingituna töötleb meie ettevõte üldjuhul oma töötajate järgmisi töösuhtest tulenevaid andmeid nagu haigusega seotud tasude suurused, puhkusetasu suurus, puhkuse aeg ja puhkus, vanemahüvitis, pensioni iseloom ja suurus ja kontaktandmed hädajuhtumite puhuks, isiku foto, kui Tööandja kasutab Töötajate isikukaarte või muul viisil vajab töötaja fotokujutist (nt internetilehel eksponeerimiseks) jms, milliste isikuandmete kasutamine on töösuhtest tulenevalt ja Tööandja Üldmääruse sissejuhatava puntki n 47 kirjeldatud huvist lähtuvalt eeldatav.

2.2. punktis 2 toodud isikuandmete töötlemine on vajalik töölepinguliste kohustuste täitmiseks.

**3. Seadusest tulenev vajadus isikuandmete töötlemiseks**

3.1. Meie ettevõtte poolt seaduse alusel töödeldavad töötajate isikuandmed sisaldavad üldjuhul neid, millised tõusetuvad peamiselt seaduste pinnalt s.h.

3.1.1. maksudega seotud andmed s.h. iseloom ja suurus

3.1.2. riiklik pension s.h. iseloom ja suurus

3.1.3. riiklikud hüvitised haiguspäevade eest ja nende suurus

3.1.4. kohustuslik vanemahüvitis ja selle suurus

3.1.5. tööload ja nende tähtajad

3.2. punktis 3 isikuandmete töötlemine on vajalik seadusest tulenevate kohustuste täitmiseks.

**4. Administratiivsed kohustuste täitmisest (õigustatud huvi) tulenev vajadus isikuandmete töötlemiseks**

4.1. Meie ettevõtte administratiivsed kohustuste täitmiseks vajaminevad töötajate isikuandmed on üldjuhul need, millised tõusetuvad peamiselt ettevõtte efektiivse funktsioneerimise pinnalt s.h.

4.1.1. andmed, millised on saadud ja edastatud kandideerimisel ja töölevõtmisel. Andmeid töödeldakse selleks, et kindlaks teha Isiku sobivus vakantsele töökohale ning, et Töötaja enda poolt esitatud andmete tõepärasust oleks võimalik vaidluse korral kontrollida.

4.1.2. koolituste ja arenguga s.h. arenguvestlustega saadud informatsioon. Andmeid töödeldakse selleks, et Tööandjal oleks töö efektiivseima korraldamise eesmärgil ajakohastatud informatsioon Töötaja tööoskuste, motiveerituse ning võimalike puuduste kohta ettevõtte töökorralduses.

4.1.3. tööülesannete ja/või koolituste käigus koostatud uurimused, kokkuvõtted jms informatsioon. Andmeid töödeldakse selleks, et Tööandjal oleks töö efektiivseima korraldamise eesmärgil ajakohastatud informatsioon võimalike puuduste ja arenguvõimaluste kohta ettevõtte töökorralduses.

4.1.4. süüteomenetlusega teada saadav informatsioon. Andmeid töödeldakse selleks, et kindlaks teha otsuse vastuvõtmiseks süüteomenetluse teokoosseisu esemesse kuuluvaid olulisi asjaolusid, hinnata Töötaja süüteomenetlusega seotud süüks pandava teo koosseisus peituvaid muid võimalikke koosseise (, et hinnata mõne muu menetluse alustamise otstarbekust ja/või nõuete esitamist) ja, et edaspidiselt oleks Töötaja osas oluliste otsuste tegemisel võimalikult täpne isikut iseloomustav informatsioon.

4.1.5. tervisega seotud informatsioon, seda seadusega lubatud piirides ja/või töötaja enda poolt esitatud andmed (täpsemalt vt isikuandmete eriliigid).

4.1.6. turvalisusega seotud informatsioon s.h. info, mis saadakse videoseadmetest ja uksekaartidest. Videoseadmetest saadava info kasutust reguleerib videosalvestussüsteemi kasutamise kord (link siin). Uksekaartide logiandmetest saadud informatsiooni töötleb Tööandja Töötaja poolt tööajast kinnipidamise kontrollimise eesmärgil ning süüteoskoosseisu uurimisel süüteo toimepanija, võimalike tunnistajate ja isikute, kelle osas saab süüteo toimepanemise välistada - liikumise kindlaks tegemisel.

4.1.7. juhul, mil kasutatakse ettevõtte sõidukite jälgimissüsteemi maksualase kohtususe – sõidupäeviku täitmiseks või muuks sarnase lepingulise või lepinguvälise kohustuse täitmiseks või kütusekulu ja tegeliku tööalase liikumise kontrollimiseks - info liikumise aja ja trajektoori kohta

4.1.8. info karistatuse kohta. Andmeid karistatuse kohta töödeldakse selleks, et osata õigesti hinnata teiste töötajate turvalise töökeskkonna (nt isikuvastase kuriteo toimepanija osas) ja Töötajatele töö tegemiseks kasutusse antava vara tegeliku turvalisust (nt varavastase kuriteo toimepanija osas) ja osata hinnata Töötaja sobivust (nt koondamisel) teise ametikoha pakkumisel pakutavale töökohale.

4.1.9. info majandushuvi kohta TLS § 27 nõude täitmiseks

**5. Isikuandmete eriliigid**

5.1. Isikuandmete eriliikide puhul lähtub meie ettevõte Isikuandmete Kaitse Üldmääruse (ÜM) Art 9 lg 1 määratlusest.

5.2. meie ettevõte töötleb isikuandmete eriliikidest terviseandmeid sedavõrd, kuivõrd see on vajalik nt haiguspäevade arvestamisel haiguslehel olemise aeg, et arvestada tervisekaotusega seotud hüvitist ja palka; samuti ka ettevõttele erinevate hüvitiste ja soodustuste saamiseks nt maksusoodustused puuetega inimeste töölevõtmisel jms. Eraldi mainimist vajavad töödeldavad andmed:

5.2.2. haiguse iseloomu või terviserikke tagajärje kohta (nt puue või ajutine osaline töövõimetus), kui see on vajalik töökeskkonna ümberkorraldamiseks;

5.2.3. haiguse iseloomu, raskuse ja kujunemise kohta, kui tegemist on tööõnnetusest tekkinud tervist puudutava infoga;

5.2.4. info lapseootel olemise fakti ja raseduspuhkuse pikkuse kohta;

5.3.5. info tööl joobes oleku puhul joobe raskuse ja iseloomu kohta (turvaline töökeskkond);

5.3.6. info rõivasuuruste ja jalatsite numbri, pea ümbermõõdu jne kohta olukorras, mil see on vajalik töörõivaste kandmise kohustuse täitmise tagamiseks;

5.3. Meie ettevõte võib koguda ja töödelda ka muid Töötaja isikuandmete eriliike kuid seda vaid juhul, kui Töötaja on eelnevalt andnud selleks nõusoleku ning eesmärgil, milline võimaldab monitoorida ja administreerida ettevõtte tegevust võrdõiguslikkuse tagamiseks ja vähemuste diskrimineerimise vältimiseks

**6. Töötajate isikuandmete jagamine/edastamine**

6.1. Lepinguliste kohustuste täitmisel jagab/edastab meie ettevõte Töötajate isikuandmeid vaid ulatuses ja isikutele, millises see on vältimatu teenuse osutamiseks või, mis tuleneb meie ettevõtte väljakujunenud sisekliimast.

6.1.1. Selliselt Töötaja isikuandmed jagatakse/edastatakse klientidele ja koostööpartneritele tehingute tegemiseks ja selle täitmiseks. Konkreetse tellimuse või tehinguga seotud Töötaja andmed nagu isiku nimi, ametikoht ja tööalased kontaktandmetega nagu tööalane e-postiaadress ja töö tegemiseks kasutatav telefoninumber on andmed, milliste edastamiseta kliendile ja/või teenusepartnerile sisuliselt vastavat teenust osutada kliendile ei saa. Samad andmed võivad sisalduda ka Töötaja enda poolt saadetavates päringutes, taotlustes, kirjades, e-kirjades jms.

6.1.2. Vastavaid andmeid Töötaja töötamise kohta meie ettevõttes võib meie ettevõte avaldada ka ettevõtte internetilehel, et potentsiaalsed kliendid teaks, kellega füüsiliselt nad tehingute tegemiseks või nende kohta uurimiseks ühendust võtavad. Töötajal on õigus oma andmete avaldamist internetilehel keelata.

6.1.3. Ettevõtte sisekliimas andmete jagamine tähendab mh kuid mitte ainult väljakujunenud kombeid tervitada sünnipäevalapsi siseveebi vms kaudu jms. Töötajal on õigus oma andmete avaldamist sellisel puhul keelata.

6.1.4. Lepingust tuleneva isikuandmete jagamise kohustus on ka meie ettevõtte poolt isikuandmete edastamine Maksu- ja Tolliametile ning Sotsiaalkindlustusametile sedavõrd, kui palju see on vajalik õigusaktidest tulenevate kohustuste täitmiseks.

6.2. Õigusaktidest tulenevate kohustuste täitmisel jagab meie ettevõte Töötajate isikuandmeid vaid ulatuses ja isikutele, millises see on kohustuslik kehtivate õigusaktide pinnalt.

6.2.1. S.h. kuid mitte ainult käib ka siia hulka andmete saatmine avaliku sektori nendele organisatsioonidele, kellel on õigus vastavaid andmeid saada mh kuid mitte ainult käivad siia alla Maksu- ja Tolliamet, Sotsiaalkindlustusamet, Andmekaitse Inspektsioon, Tööinspektsioon jne.

6.2.2. sh kuid mitte ainult käivad siia alla ka kõik võimalikud tsiviil-, väär- ja kuriteoasju menetlevad avaliku sektori organisatsioonid ja asutused.

6.3. Seoses Töötajate andmete avaldamisega meie ettevõtte internetikeskkonnas, on asjakohane siinkohal avaldada info selle kohta, et meie internetileht on nähtav ja kasutatav ka väljapool Euroopa Liidu liikmesriike ja andmekaitsealaselt nendega võrdustatud riike. Seetõttu ei ole nendelt territooriumitelt Töötajate internetilehel avaldatud isikuandmete kasutus mingilgi moel tagatud Üldmäärusest tulenevate nõuetele vastavate garantiidega. Seal võib selline kaitse olla kas puudulik, sootuks teistsugune või üldse olematu.

**7. Lõppsätted**

7.1. Käesolevas dokumendis nimetamata turvalisust puudutavates ning muudes regulatsiooni mõttest lähtuvalt kohaldatavates küsimustes lähtub meie ettevõtte üldjuhul tingimustest, millised on kehtestatud Privaatsusteabena andmesubjektidele üldiselt (asub siin: *link*)